**НЕОБХОДИМИ ДОКУМЕНТИ**

**при кандидатстване за стипендии по ПМС 90/2000**

**зимен семестър 2024/2025 учебна година**

1. **Заявление** **по образец** .
2. **Банкова сметка** **на студента**.
3. Документ за **брутен месечен доход** на всеки член от семейството за периода

01.03.2024 г. – 31.08.2024 г. /вкл./

* Член на семейството, който е самоосигуряващо се лице, декларира брутен доход за периода 01.03.2024 г. – 31.08.2024 г. /вкл./
* Доходите на всеки член на семейството за предходните 6 месеца от: /01.03.2024 г. – 31.08.2024 г. вкл./ от брутни заплати, обезщетения за временна нетрудоспособност, без командировъчни на работещите в страната и допълнителни плащания по чл. 24, ал. 2, т. 6 от Закона за облагане доходите на физическите лица; пенсии, без добавките за чужда помощ на хората с трайни увреждания; обезщетения за безработица и социални помощи; месечни добавки и месечни помощи за деца; наеми; присъдени издръжки; хонорари; стипендии, без получаваните от декларатора и членове на неговото семейство по силата на постановлението ученически стипендии; търговия; продажба на селскостопанска продукция; занаятчийство; свободни професии; дивиденти от акции и други доходи.
* Когато в документите удостоверяващи брутен доход на самоосигуряващи се лица от семейството, има месеци без доход или с много нисък такъв, да се представи допълнително документ от НАП за брутен доход или документ от НОИ за получените обезщетения за временна неработоспособност.

1. Копие на **решение за развод** за студенти с разведени родители. Документ за брутен доход на родителя с когото съжителства. При повторен брак се прилага и документ за брутен доход за съпруга/съпругата. Съдебно решение за присъдена издръжка.
2. Копие на **удостоверение за наследници** за кръгли сираци и полусираци, както и документ за наследствена пенсия. За студенти с един родител /полусираци/, който е с трайни увреждания 50 и над 50 %, се представя копие на удостоверение за наследници и копие от ТЕЛК решението.
3. Копие на експертно решение от **ТЕЛК** за инвалидност на студент с трайни увреждания 50 и над 50%.
4. **Служебна бележка от** **местоработата** за брутен доход на работещ студент за периода 01.03.2024 г. – 31.08.2024 г. /вкл./Това важи за студенти редовна форма на обучение, които работят на 0,5 % или на 0,25% трудов договор.
5. При **родители-пенсионери** е необходимо да се представи документ от ТП на НОИ, отразяващ размера на пенсията за периода 01.03.2024 г. – 31.08.2024 г. /вкл./, без добавката за чужда помощ на хората с увреждания.
6. **Студентки с дете до 6г. възраст -** копие на акта за раждане на детето и копие от удостоверение за сключен брак /ако има такъв/ или удостоверение от общината по местоживеене за семейно положение.Когато майката не е студентка; когато майката е починала; когато упражняването на родителските права е предоставено на бащата-студент - освен акта за раждане се представят съответно : копие от удостоверението за сключен брак, копие от смъртен акт на съпругата /ако има такова/, копие от бракоразводното дело / ако има такова/.

**За получените помощи за деца и социални помощи се представя документ от службите „Социално подпомагане“**

1. **Служебни бележки с** изходящ № и печат, удостоверяващи заплата, брутен доход, месечни добавки, наеми, хонорари, продажби на селскостопанска продукция
2. Членовете на семейства, които са **еднолични търговци, упражняващи свободни професии** или други самоосигуряващи се, представят удостоверение НАП за брутен доход или направени вноски за периода 01.03.2024 г. – 31.08.2024 г. /вкл./ и декларация за получените доходи за същия период. Приема се електронна справка от регистъра за осигуреното лице за периода.
3. **Земеделските производители**, които реализират доход сезонно /веднъж в годината/, посочват половината от реализирания доход от настоящата или предходната календарна година и представят документ за регистрация като земеделски производител и декларация с нотариално заверен подпис за размера на дохода.
4. **Служебна бележка за учащи се братя и сестри,** издадена от съответното учебно заведение.
5. С**емейните студенти** представят ксерокопие от акта за граждански брак .
6. При **безработни членове на семейството** се представя документ за липса или наличие на изплатени обезщетения за безработица от съответното ТП на НОИ.
7. Студенти, които до пълнолетието си са отглеждани в ДОВДЛРГ, е необходимо да представят служебна бележка от дома.
8. Членове на семейството, работещи в извън ЕС, се представя документ, удостоверяващ брутния доход за разглеждания период по месеци в оригинал, придружен с легализиран превод – оригинал, а за тези, работещи в страни от ЕС - само превод.
9. Братя и сестри на кандидата за стипендия, които учат извън ЕС, е необходимо да представят документ от съответното учебно заведение в оригинал, придружен с легализиран превод – оригинал, а за тези от ЕС - само превод.

* **нулев доход не се приема, с изключение на студентските семейства**.
* не се допуска установяването на липса на доход с декларация или чрез декларация с удостоверяване на съдържанието от нотариус.
* при необходимост, кандидатът следва да представи оригиналите на всички копия на документи. В хода на проверката могат да бъдат изисквани и допълнителни документи.
* Членове на семейството на студента по смисъла на ПМС 90/2000 г. са: съпругът (съпругата) и децата, ако е семеен, а ако не е семеен - бащата, майката, непълнолетните братя и сестри или пълнолетните, ако са учащи се или нетрудоспособни. В случаите на повторен брак на майката или на бащата за член на семейството се счита новият съпруг (съпруга).
* **АКО ПРИ ПРОВЕРКА НА ПОДАДЕНИТЕ ДОКУМЕНТИ, КОМИСИЯТА ПО СТИПЕНДИИ УСТАНОВИ, ЧЕ СА ПРЕДСТАВЕНИ ТАКИВА С НЕВЯРНО СЪДЪРЖАНИЕ ЩЕ СЕ ТЪРСИ ОТГОВОРНОСТ И НАКАЗАНИЕ НА СТУДЕНТА**.